EkBass/fiwiki-20250220-pages-articles huggingface dataset:
Pikaraiset (pohjoinen)

Pikaraiset on noin neljän hehtaarin laajuinen järvi Kirkkonummen koillisosassa. Se muodostaa saman nimisen, lounaassa sijaitsevan pienemmän vakaveden kanssa Pikaraiset-nimisen kokonaisuuden. Järviä yhdistää kaita salmi. Ympäristö on kallioista ja metsäistä. Pientaloasutusta on jonkin verran. Pikaraiset-sana palautuu adjektiiviin pikkarainen. Järvet tunnetaan myös nimillä Iso Pikkarainen ja Vähä Pikkarainen. Myös muotoa Pekkarais on käytetty, muiden muassa. Nimet lienevät melko nuoria. Pohjoinen Pikarainen kuuluu eteläosiltaan Nuuksion kansallispuistoon. Pikaraisten etäisyys Kirkkonummen keskustasta on noin seitsemäntoista kilometriä pohjoiseen; etäisyys Helsingin keskustasta on noin 28 kilometriä luoteeseen. Kirkkonummen pohjoisin taajama, Veikkola, sijaitsee Pikaraisten länsipuolella. == Lähteet == Luokka:Kirkkonummen järvet Luokka:Mankinjoen vesistö
Niilo Ferdinand Spolander

Niilo (Nils) Ferdinand Spolander (21. huhtikuuta 1843 Oulu – 30. marraskuuta 1904 Jyväskylä) oli suomalainen opettaja ja sanomalehtien toimittaja. Spolanderin vanhemmat olivat maanviljelijä ja kauppakirjuri Nils Ferdinand Spolander ja Anna Katarina Lindberg. Hän pääsi ylioppilaaksi Vaasan lukiosta vuonna 1862, opiskeli Helsingin yliopiston historiallis-kielitieteellisessä tiedekunnassa ja valmistui filosofian kandidaatiksi ja maisteriksi vuonna 1869. Spolander työskenteli opettajana Oulun alkeisoppilaitoksessa vuosina 1866–1868, Porvoon lyseossa vuosina 1870–1875 ja Kokkolan alkeiskoulun uskonnon, latinan ja ruotsin kielen opettajana vuosina 1875–1887. Hän toimi myös Kokkolan alkeiskoulun rehtorina ja kaupungin kansakoulujen tarkastajana. Vuodesta 1887 aina kuolemaansa saakka Spolander työskenteli Jyväskylän tyttökoulun uskonnon ja ruotsin kielen opettajana. Spolander oli katsomuksiltaan uskonnollinen ja suomenmielinen. Hän julkaisi ja toimitti Kokkolan Lehteä vuosina 1884–1887 ja työskenteli jyväskyläläisen Suomalaisen toimittajana vuosina 1889–1891. Spolander edusti Kokkolan rovastikuntaa vuoden 1886 kirkolliskokouksessa ja toimi Jyväskylässä kirkkoneuvoston jäsenenä ja kirkonisännöitsijänä sekä työväenyhdistyksen esimiehenä. Hän suomensi muutamia teoksia ja toimitti ruotsin kielen harjoituskirjan. ==Lähteet== Luokka:Suomalaiset opettajat Luokka:Suomalaiset toimittajat Luokka:Vuonna 1843 syntyneet Luokka:Vuonna 1904 kuolleet
Karin Swanström

Karin Sofia Swanström (13. kesäkuuta 1873 Norrköping, Ruotsi – 5. heinäkuuta 1942 Tukholma, Ruotsi) oli ruotsalainen näyttelijä. Hän myös ohjasi joitakin mykkäelokuvia. == Filmografia == *1921 – De landsflyktige *1924 – Gösta Berlingin taru *1926 – Flickorna Gyurkovics *1926 – Flickan i frack *1927 – En perfekt gentleman *1928 – Gustaf Wasa del I *1928 – Gustaf Wasa del II *1935 – Swedenhielms *1940 – Juninatten ==Lähteet== ==Aiheesta muualla== * Luokka:Ruotsalaiset näyttelijät Luokka:Ruotsalaiset elokuvaohjaajat Luokka:Vuonna 1873 syntyneet Luokka:Vuonna 1942 kuolleet
Pikaraiset (eteläinen)

Pikaraiset on noin kahden hehtaarin laajuinen metsäjärvi Kirkkonummen koillisosassa. Se muodostaa saman nimisen, koillisessa sijaitsevan suuremman vakaveden kanssa Pikaraiset-nimisen kokonaisuuden. Järviä yhdistää salmi. Ympäristö on kallioista ja metsäistä korpea. Pikaraiset-nimi palautuu adjektiiviin pikkarainen. Järvet tunnetaan myös nimin Iso Pikkarainen ja Vähä Pikkarainen. Myös muotoa Pekkarais on käytetty, muiden muassa. Nimet lienevät nuorehkoja. Eteläinen Pikarainen kuuluu kokonaisuudessaan Nuuksion kansallispuistoon. Pikaraisten etäisyys Kirkkonummen keskustasta on noin seitsemäntoista kilometriä pohjoiseen; etäisyys Helsingin keskustasta on noin 28 kilometriä luoteeseen. Kirkkonummen pohjoisin taajama, Veikkola, sijaitsee Pikaraisten länsipuolella. == Lähteet == Luokka:Kirkkonummen järvet Luokka:Mankinjoen vesistö
Stay the Night (Zeddin kappale)

Stay the Night on saksalais-venäläisen Zeddin kappale, joka julkaistiin singlenä 10. syyskuuta 2013. Se julkaistiin myös Zeddin Clarity-esikoisalbumin deluxe-versiolla. Kappaleella vierailee Hayley Williams, joka tunnetaan yhdysvaltalaisen Paramore-yhtyeen laulajana. Kappale kertoo eroavasta pariskunnasta, joka päättää viettää vielä yhden yön yhdessä. ”Stay the Night” nousi julkaisunsa jälkeen virallisille singlelistoille muun muassa Yhdysvalloissa ja Isossa-Britanniassa. == Lähteet == Luokka:Zeddin kappaleet Luokka:Vuoden 2013 kappaleet
Mikko Paavola

Mikko Paavola (s. 16. tammikuuta 1998 Alajärvi) on suomalainen seiväshyppääjä, joka edustaa Alajärven Ankkureita. Hänen valmentajansa on Mikael Westö. Kalevan kisoissa Paavola on voittanut Suomen-mestaruuden vuonna 2020 tuloksella 531 ja vuonna 2021 tuloksella 560. Sisäratojen Suomen- mestaruuskilpailuissa Paavola saavutti hopeaa 2021 ja 2022 sekä pronssia 2020. Paavola karsiutui loppukilpailusta alle 20-vuotiaiden EM-kilpailuissa 2017 ja alle 23-vuotiaiden EM-kilpailuissa 2019. Hän kilpaili aikuisten maaottelussa ensimmäisen kerran Tukholmassa 2019 sijoittuen kolmanneksi. Vuosien 2020 ja 2021 Suomi–Ruotsi-maaottelussa hän voitti seiväskilpailun. Hän voitti Pohjoismaisen hallimaaottelun seiväshypyn Helsingissä 2020. Paavola oli mukana Eugenen MM-kisoissa 2022. Karsinnassa hän hyppäsi tuloksen 550, mikä ei riittänyt finaalipaikkaan.Paavola ja Holttinen karsiutuivat finaalista – Duplantis leikitellen kultajahtiin Paavola hyppäsi ennätyksensä 571 Joensuussa heinäkuussa 2021. Sisäradoilla hän on hypännyt parhaimmillaan 570 Kuortaneella kesäkuussa 2022. == Lähteet == Luokka:Suomalaiset seiväshyppääjät Luokka:Vuonna 1998 syntyneet Luokka:Elävät henkilöt
Jack Butler Yeats

Jack Butler Yeats RHA (29. elokuuta 1871 – 28. maaliskuuta 1957) oli irlantilainen taidemaalari ja olympiamitalisti. Hänen veljensä oli vuoden 1923 Nobelin kirjallisuuspalkinnon voittanut kirjailija William Butler Yeats. Yeatsin taideteokset olivat usein hevosaiheisia. Kirjailija Samuel Beckett kuvaili Yeatsia taiteilijaksi, joka "on aikamme yksi suuruuksista... hän tuo valoa olemassaolon hankaliin tilanteisiin." Yeats osallistui vuoden 1924 Pariisin olympialaisiin, joissa sai olympiahopeaa maalaustaiteessa teoksellaan The Liffey Swim. Myös hänen maamiehensä Oliver St. John Gogarty voitti samoista kisoista olympiapronssia kirjallisuudessa runoteoksellaan Tailteann Ode. Yeatsin maalaamia taideteoksia on huutokaupattu korkeilla myyntihinnoilla: * The Wild Ones myytiin Sotheby’sin Lontoon taidehuutokauppakamarissa yli 1,2 miljoonalla punnalla vuonna 1999. * A Horseman Enters a Town at Night (1948) sekä Man in a Room Thinking (1947) myytiin Christie’sin Lontoon huutokauppakamarissa 415 300 punnan yhteishinnalla marraskuussa 2010. * A Fair Day, Mayo (1925), myytiin Adam’sin Dublinin taidehuutokauppakamarissa miljoonalla eurolla syyskuussa 2011. ==Lähteet== Luokka:Vuonna 1871 syntyneet Luokka:Vuonna 1957 kuolleet Luokka:Irlantilaiset taidemaalarit Luokka:Irlantilaiset olympiamitalistit
Karl Wilhelm Weman

Karl Wilhelm Weman (17. syyskuuta 1838 Pyhtää – 18. huhtikuuta 1889 Kotka) oli suomalainen opettaja ja toimittaja. Wemanin vanhemmat olivat maanmittausauskultantti Johan Wilhelm Weman ja Karolina Wilhelmina Granholm. Hän pääsi ylioppilaaksi Viipurin lukiosta vuonna 1860 ja opiskeli Helsingin yliopiston fyysis-matemaattisessa osastossa, mutta joutui keskeyttämään opintonsa varojen puutteen takia. Weman työskenteli opettajana Tammisaaressa, Turussa, Porissa ja Taalintehtaalla. Vuonna 1878 hän muutti Kotkaan Gutzeitin yksityiskoulun opettajaksi. Vuonna 1880 Weman alkoi toimia kirjakauppiaana ja vuonna 1882 hän hankki omistukseensa Karl Fredrik Hajanderin kirjapainon. Weman julkaisi ja toimitti Kotkan Sanomia ja ruotsinkielistä Kotka-lehteä, mutta teki konkurssin vuonna 1886. Hän jatkoi sen jälkeen Kotkan toimittajana, opetti kaupungin alkeis- ja teollisuuskoulussa ja toimi vakuutusasiamiehenä. Weman toimi Taalintehtaalla Dragsfjärdin kunnallislautakunnan puheenjohtajana ja Kotkassa kaupunginvaltuuston jäsenenä ja rahatoimikamarin puheenjohtajana. ==Lähteet== Luokka:Suomalaiset opettajat Luokka:Suomalaiset toimittajat Luokka:Kotkan kaupunginvaltuutetut Luokka:Vuonna 1838 syntyneet Luokka:Vuonna 1889 kuolleet
When They See Us

When They See Us on yhdysvaltalainen draamasarja, joka julkaistiin Netflixissä 31. toukokuuta 2019. Tositapahtumiin perustuva sarja kertoo niin sanotusta ”Central Parkin viisikosta” (”Central Park Five”), viidestä tummaihoisesta nuoresta, jotka tuomittiin vuonna 1989 syyttöminä pitkiin vankeustuomioihin New Yorkin Keskuspuistossa tehdystä raiskauksesta. Sarjan idea ja käsikirjoitus on peräisin Ava DuVernayltä, joka ohjasi kaikki neljä jaksoa. Emmy-gaalassa 2019 sarja sai useita ehdokkuuksia. Jharrel Jerome, joka näytteli yhtä syyttömänä tuomituista teinipojista, palkittiin parhaasta miespääosasta. Sarjan julkaisun myötä tapauksen alkuperäinen syyttäjä, rikoskirjailijaksi ryhtynyt Linda Fairstein joutui eroamaan luottamustehtävistä ja kirjakustantaja irtisanoutui yhteistyöstä hänen kanssaan. == Juoni == Tositapahtumiin perustuva sarja kertoo viidestä harlemilaisesta nuoresta, joiden epäillään raiskanneen naisen New Yorkin Keskuspuistossa. Sarja seuraa nuorten kuulusteluita ja oikeudenkäyntejä sekä heidän perheidensä elämää heidän tuomitsemisen jälkeen. Minisarjan kolmas jakso näyttää päähenkilöt vankilasta vapautumisen jälkeen. Viimeisessä jaksossa käsitellään pääasiassa Korey Wisea, joka on ainoa tuomituista, joka oli rikoksentekoaikana 16-vuotias ja passitettiin aikuisten vankilaan. Kun todellinen raiskaaja paljastaa itsensä, viiden nuoren tuomiot kumotaan. == Näyttelijät == == Lähteet == == Aiheesta muualla == * Luokka:Yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:Netflix- alkuperäissarjat Luokka:Minisarjat
Tollie Zellman

Tollie Zellman (31. elokuuta 1887 Tukholma, Ruotsi – 9. lokakuuta 1964 Tukholma, Ruotsi) oli ruotsalainen näyttelijä. Hän oli oman aikansa suosittu komedienne. == Filmografia == *1923 – Norrtullsligan *1932 – Vi som går köksvägen *1935 – Munkbrogreven *1936 – Kungen kommer *1938 – Karriär *1941 – Fröken Vildkatt *1945 – Blåjackor *1946 – Medan porten var stängd ==Lähteet== ==Aiheesta muualla== * Luokka: Ruotsalaiset näyttelijät Luokka:Vuonna 1887 syntyneet Luokka:Vuonna 1964 kuolleet
Mental Samurai Suomi

Mental Samurai Suomi on Nelosella keväällä 2020 alkanut gameshow, jota juontaa Ellen Jokikunnas. Ohjelma perustuu yhdysvaltalaiseen Mental Samurai -formaattiin. Ohjelma kuvattiin Madridissa Espanjassa. Ohjelmaa tehtiin 12 jaksoa. Ohjelma jäi tauolle kuuden jakson esittämisen jälkeen, mutta se jatkui lokakuussa 2020 uusin jaksoin. == Ohjelman kulku == === Soturikierros === Tämä kierros koostuu 12 kysymyksestä ja neljästä kategoriatornista: Järjestys, Muisti, Pulmat ja Tieto. Yhdessä tornissa on yhteensä kolme kysymystä. Kilpailijalla on viiden minuutin peliaika ja hänen täytyy vastata kaikkiin kysymyksiin oikein. Jos yksikin kysymys menee väärin tai aika loppuu, peli päättyy. Jos kilpailija saa kaikki kysymykset oikein ennen ajan päättymistä, hän voittaa 5 000 € ja pääsee jatkamaan samuraihaasteeseen. === Samuraihaaste === Tällä kierroksella soturikierroksen voittaneille kilpailijoille esitetään jokaisesta neljästä tornista yksi kysymys eli yhteensä neljä kysymystä. Kilpailijalle annetaan 90 sekunnin peliaika ja siihen lisätään edelliseltä kierrokselta jäljelle jäänyt aika. Kilpailijan voittopotti kertyy jokaisesta oikeasta vastauksesta. Jos yksikin kysymys menee väärin tai aika loppuu, kilpailija voittaa tällä kierroksella keräämänsä rahasumman. Jos hän vastaa kaikkiin oikein ennen ajan päättymistä, hän voittaa pääpalkinnon 30 000 €. == Jaksot == Jakso Esityspäivä Keskikatsojamäärä 1 22. helmikuuta 2020 350 000 2 29. helmikuuta 2020 230 000 3 7. maaliskuuta 2020 172 000 4 14. maaliskuuta 2020 315 000 5 21. maaliskuuta 2020 307 000 6 28. maaliskuuta 2020 178 000 7 25. lokakuuta 2020 114 000 8 1. marraskuuta 2020 98 000 9 8. marraskuuta 2020 115 000 10 22. marraskuuta 2020 169 000 11 29. marraskuuta 2020 106 000 12 6. joulukuuta 2020 72 000 == Lähteet == == Aiheesta muualla == * Ohjelman jaksot Ruutu-palvelussa Luokka:Visailuohjelmat Luokka:2020-luvun televisiosarjat Luokka:Suomalaiset televisiosarjat Luokka:Nelosen televisio-ohjelmat
Karolin Horchler

Karolin Horchler (s. 9. toukokuuta 1989) on saksalainen ampumahiihtäjä, joka edustaa WSV Clausthal-Zellerfeldiä. Horchler voitti hopeaa viestissä Anterselvan MM-kilpailuissa 2020. Yhteislähtökilpailussa hän oli kolmastoista ja takaa-ajossa viidestoista. Horchler saavutti nuorten MM-kilpailuissa hopeaa normaalimatkalla 2010. Horchler on voittanut yhdeksän henkilökohtaista osakilpailua IBU-cupissa. Maailmancupissa hän on sijoittunut neljästi kymmenen parhaan joukkoon. Parhaimmillaan hän on ollut viides Tjumenin takaa-ajossa maaliskuussa 2018. Karolinin isosiko on ampumahiihtäjä Nadine Horchler. ==Lähteet== == Aiheesta muualla == Luokka:Saksalaiset ampumahiihtäjät Luokka:Vuonna 1989 syntyneet Luokka:Elävät henkilöt
Marwan Khoury

Marwan Khoury (; s. 1968) on libanonilainen laulaja-lauluntekijä.Marwan Khoury The Official Lebanese Top 20 Khoury aloitti vuonna 1986 pianonsoiton ja musiikin historian opiskelun Kaslikin Pyhän Hengen yliopistossa. Hän sai opiskeluaikanaan sävellyksen ensipalkinnon, jonka hänelle ojensi henkilökohtaisesti presidentti Amine Gemayel. Khoury aloitti uransa toimimalla lauluntekijänä muille esiintyjille, kuten Assala Nasrille, Najwa Karamille, Majida El Roumille ja Nawal al-Zoghbille. Hän myös esiintyi pianistina muiden konserteissa. Khoury menestyi itsenäisenä artistina singlellään Kasak Habibi ja pääsi tekemään kaksi perättäistä hittialbumia: Khayal el Omr (2003) ja Koul el Kasaied (2004). Hän sai ensialbumin kappaleesta "Ya shoq" Murex d'Or -palkinnon parhaana säveltäjänä. Vuonna 2004 seurasi toinen Murex d'Or parhaasta kokonaistyöstä. Khoury on esiintynyt esimerkiksi Karthagon kansainvälisellä festivaalilla sekä Kairon oopperatalossaMarwan Khoury to perform at Cairo Opera House Egypt Today ja päässyt yhdeksi alueensa suosituimmista lauluntekijöistä. Hänen tyylinsä on modernisoitua klassista arabimusiikkia, jossa hän on yhdistänyt pianon perinteisiin arabisoittimiin.Marwan Khoury Living Arts Centre == Lähteet == Luokka:Libanonilaiset laulajat Luokka:Laulaja-lauluntekijät Luokka:Libanonilaiset pianistit Luokka:Vuonna 1968 syntyneet Luokka:Elävät henkilöt
Nawa (Syyria)

Nawa on kaupunki Etelä-Syyriassa Daraan maakunnassa. Sen asukasluku oli vuonna 2004 47 066\. ==Maantiede== Nawa sijaitsee Syyrian eteläosassa historiallisen Basanin alueella Dar'an maakunnassa lähellä Kuneitran maakunnan rajaa. Lähellä kulkee Daraasta aina Idlibiin saakka kulkeva maantie 5. ==Historia== Nykyinen Nawa on historiallinen Neve. Paikka maintiaan lähteissä jo muinaisen Egyptin ajoilta luetteloissa Thutmosis III:n ja Ramses II:n valtaamista paikoista. Zenon vieraili paikalla vuonna 259 eaa. Sittemmissä historiallisissa lähteistä Eusebios kuvaili Nevea juutalaiseksi kaupungiksi. Talmudin kirjoittamisen aikoihin sitä pidettiin oman alueensa tärkeimpänä juutalaisen keskuksena. Kaupungin juutalainen yhteisö säilyi aina ristiretkiin saakka. Juutalaisen historiansa ohella Neve oli Bysantin valtakunnan kaudella osa Arabian provinssia ja sillä oli oma piispansa. Neven piispa nimeltä Petronius osallistui Edesoksen kirkolliskokoukseen vuonna 431 ja Jobius Khalkedonin kirkolliskokoukseen vuonna 451. Syyrian sisällissodan aikana kaupunkia hallitsivat Syyrian kapinalliset ja etenkin salafistien asejoukot. Sen strategisen aseman takia kaupungin hallinnasta käytiin kiivaita taisteluja. Syyrian hallituksen joukkojen aloitettua hyökkäyksen Etelä-Syyriassa vuonna 2018 Nawa oli viimeinen kapinallisten hallussaan pitämä suurehko kaupunki Daraan maakunnassa ja se antautui heinäkuussa. Syyrian kapinalliset valtasivat jälleen Nawan ja koko Daraan maakunnan joulukuun alussa 2024. ==Väestö== Nawan asukasluku oli vuoden 2004 väestönlaskennan mukaan 47 066. Sen asukkaat ovat pääosin islaminuskoisia arabeja. ==Lähteet== Luokka:Syyrian kaupungit Luokka:Daraan maakunta
Luigi Capuana

Luigi Capuana (1839 Mineo − 1915 Catania, ItaliaLuigi Capuana, Treccani, viitattu 22.2.2020) oli italialainen runoilija, prosaisti, kriitikko ja toimittaja. Hänen runollinen esikoisensa on nimeltään Garibaldi. Hän julkaisi salanimellä Faunus sonettikokoelman Vanitas vanitatum. Hän asettui 1864 Firenzeen, jossa hän toimi sanomalehtimiehenä ja teatteriarvostelijana. Teatteriarvostelujensa valikoiman hän julkaisi nimellä Il teatro contemporaneo (Palermo, 1872). Capuana on kirjoittanut joukon novelleja, esimerkiksi "Profili di donne" (1877). "Homo" (1883, laajennettu 1888), "Fumando" (1889), "Anime a nudo" (1900), "Delitto ideale" (1902). Lisäksi Capuana on kirjoittanut naturalistiset romaanit Giacinta (1879) ja Profumo (1890) sekä sadut "C’era una voita" (1882) ja "Il regno delle fate" (1883). Hänen teoksensa L'Isola del sole (1898) kuvaa Sisiliaa.Capuana, Luigi, Tietosanakirja osa 1, palsta 1483, Tietosanakirja Osakeyhtiö 1909 == Lähteet == ==Aiheesta muualla== Luokka:Italialaiset kirjailijat Luokka:Vuonna 1839 syntyneet Luokka:Vuonna 1915 kuolleet
Martti Lujanen (pastori)

Martti Aulis Lujanen (16. toukokuuta 1905 Tornio – 27. elokuuta 1941 Muolaa) oli suomalainen pastori. Lujanen oli jatkosodan aikana sotilaspastorina Jalkaväkirykmentti 27:n kolmannessa pataljoonassa. Hän kaatui Muolaassa elokluun lopulla 1941 ja hänet on haudattu Hietaniemen hautausmaalle Helsinkiin.Suomen sodissa 1939-1945 menehtyneet-tietokanta Martti Lujasen vanhemmat olivat kirkkoherra, kirjailija Feliks Lujanen ja Anna Eufrosyne Castrén. == Teoksia == * Taivas aukeaa : kokoelma pastori Martti Lujasen jälkeenjättämiä puheita ja kirjoituksia ; toim. Kaarina Lujanen. WSOY 1944 == Lähteet == Luokka:Suomen evankelis-luterilaisen kirkon papit Luokka:Suomalaiset toisessa maailmansodassa kaatuneet Luokka:Vuonna 1905 syntyneet Luokka:Vuonna 1941 kuolleet
Frantz Heldenstein

François ”Frantz” Heldenstein (15. toukokuuta 1892 Colmar-Berg – 27. maaliskuuta 1975 Luxemburg) oli luxemburgilainen kuvanveistäjä ja olympiamitalisti. Heldenstein opiskeli kuvanveistoa ja sisätilasuunnittelua Karlsruhessa, Pariisissa ja Münchenissä. Hän osallistui vuoden 1924 Pariisin olympialaisiin, joissa sai olympiahopeaa kuvanveistossa teoksellaan Vers l’olympiade. Hänen maamiehensä Jean Jacoby voitti samoissa kisoissa olympiakultaa maalaustaiteessa teoksellaan Corner, Départ ja Rugby. Heldensteinin veli Willy Heldenstein osallistui vuoden 1928 Sankt Moritzin talviolympialaisiin lajinaan rattikelkkailu. ==Lähteet== Luokka:Luxemburgilaiset taiteilijat Luokka:Luxemburgilaiset olympiamitalistit Luokka:Vuonna 1892 syntyneet Luokka:Vuonna 1975 kuolleet
Alfred Capus

Alfred Capus (1857 Aix-en-Provence, Ranska – 1922) oli ranskalainen näytelmän- ja romaaninkirjoittaja ja Ranskan akatemian jäsen vuodesta 1914.Alfred Capus, Académie Française, viitattu 22.2.2020 Aluksi hän julkaisi realistisia romaaneja, jotka eivät herättäneet erityistä huomiota. Melkoista huomiota hän sen sijaan sai osakseen Figaro-lehteen vuodesta 1893 alkaen kirjoittamillaan dialogimuotoisilla poliittisilla satiireilla.Capus, Alfred, Tietosanakirja osa 1, palsta 1484, Tietosanakirja Osakeyhtiö 1909 Capusin draamallinen esikoisteos oli Brignol et sa Fille (1895), jossa jo ilmenee hänen taipumuksensa arvostella elämää ja ihmisten vikoja suopeasti. Yhdessä humoristisen kirjailijan Alphonse Allais’n kanssa Capus julkaisi 1896 näytelmän L’Innocent, jossa vakavuus, leikillisyys ja koomillisuus vuorottelevat, kuten usein Capusin näytelmissä. Capusin ensimmäinen huomattava näytelmä on Rosine (1897). Siinä Capus ilmenee moralistina, kuitenkaan olematta tendenssimäinen, ja hän suuntaa ivansa niin sanottua järjestynyttä yhteiskuntaa vastaan. Capusin seuraavista näytelmistä Mariage bourgeois (1898) kuvaa raha-ahdingon ja entisten rakkaussuhteiden vaikeuttamaa porvarillista avioliittoa. La Bourse ou la vie (1900) -näytelmän aihe on köyhän perheen taistelu puutteiden kanssa ja sen takertuminen suurpohatan asioihin, siitä johtuvat selkkaukset ja näiden lopullinen selviäminen, mikä on Capusin näytelmissä usein esiintyvä optimistinen piirre. Näytelmä La veine (1901) nosti Capusin huomatulle sijalle nuoren pariisilaisen näytelmäkirjoittajakoulukunnan joukossa. Siinä ilmenee Capusin parhaita kirjailijan ja dramaturgin ominaisuuksia. Capusin tuotanto on erittäin runsas. == Lähteet == ==Aiheesta muualla== Luokka:Ranskan akatemian jäsenet Luokka:Ranskalaiset kirjailijat Luokka:Vuonna 1857 syntyneet Luokka:Vuonna 1922 kuolleet
Johan Gabriel Carlén

Johan Gabriel Carlén (1814−1875) oli ruotsalainen juristi ja kirjailija. Hän julkaisi 1846 Romanser ur Svenska folklifvet ja 1870 Samlade dikter. Runoilijana Carlén ei ole erityisen merkittävä. Varsinaisen tunteikkaan lyriikan alalla hän kuitenkin on luonut runoja, jotka osoittavat runoudelle avointa sydäntä. Vuosina 1856−1861 Carlén julkaisi C. M. Bellmanin kootut teokset ja 1856 Anna Maria Lenngrenin runot sekä 1869 Johan Anders Wadmanin teokset. Vuosina 1850−1852 hän toimitti painosta Svenska Familjeboken. Läsning för hvar dag under året, jossa hän tahtoi antaa "kokonaiskuvan isänmaasta, sen muistoista ja luonteista". Se sisältää joka vuoden päivää varten kirjoituksen, joka on jonkun Ruotsin tiedemiehen kirjoittama. Teos ollut Suomessa ilmestyneen Oman maan esikuvana. Carlén perusti 1845 kirjailijaklubin Gröna stugan.Carlén, Johan Gabriel, Tietosanakirja osa 1, palsta 1493, Tietosanakirja Osakeyhtiö 1909 Iloluontoisen juhlijan puoliso oli vuodesta 1841 kirjailija Emilie Flygare-Carlén, joka makseli hänen velkojaan.Flygare- Carlén, Emilie, Tietosanakirja osa 1, palsta 1492−1493, Tietosanakirja Osakeyhtiö 1909Alice Lyttkens, Kvinnan söker sin väg, s. 26 == Lähteet == Luokka:Ruotsalaiset kirjailijat Luokka:Vuonna 1814 syntyneet Luokka:Vuonna 1875 kuolleet
Jérémy Lauzon

Jérémy Lauzon (s. 28. huhtikuuta 1997 Val-d'Or, Quebec) on kanadalainen jääkiekkoilija, joka edustaa NHL-seura Nashville Predatorsia. Boston Bruins varasi puolustajana pelaavan Lauzonin vuoden 2015 varaustilaisuuden toisella kierroksella. Hän laukoo vasemmalta. Lauzonin pelinumero on 3. Kesäkuussa 2022 Lauzon solmi neljän vuoden ja arvoltaan 8 miljoonan dollarin sopimuksen Predatorsin kanssa.https://www.sportsnet.ca/nhl/article/predators-sign- defenceman-jeremey-lauzon-to-four-year-contract/ ==Lähteet== * https://www.nhl.com/player/jeremy-lauzon-8478468 * * === Viitteet === Luokka:Kanadalaiset jääkiekkoilijat Luokka:Nashville Predatorsin pelaajat Luokka:Boston Bruinsin varaamat pelaajat Luokka:Vuonna 1997 syntyneet Luokka:Elävät henkilöt
Sporting Clube de Portugal (futsal)

Sporting CP on futsaljoukkue, joka on osa Portugalin klubia Sporting CP. Sen kotiareena on 3 000 katsojan Pavilhão João Rocha Lissabonissa. == Saavutukset == * UEFA Futsal Champions League (1) : 2018/19 * Portugalin liiga (15) : 1990/91, 1992/93, 1993/94, 1994/95, 1998/99, 2000/01, 2003/04, 2005/6, 2009/10, 2010/11, 2012/13, 2013/14, 2015/16, 2017/18, 2018/19 * Portugalin Cup (7) : 2005/06, 2007/08, 2010/11, 2012/13, 2015/16, 2017/18, 2018/19 * Portugalin Supercup (9) : 2001, 2004, 2008, 2010, 2013, 2014, 2017, 2018, 2019 == Joukkue kaudella 2019–2020 == * 1 (g) Gonçalo Portugal * 14 (g) Guitta * 16 (g) Bernardo Paço * 2 (f) Leo Jaraguá * 8 (f) Erick Mendonça * 9 (f) João Matos * 3 (f/a) Taynan * 6 (a) Pauleta * 10 (a) Deo * 17 (a) Diego Cavinato * 18 (a) Pany Varela * 20 (a) Alex Felipe * 29 (a) Alex Merlim * 7 (p) Cardinal * 11 (p) Vinícius Rocha === Merkkien selitykset === * (g) = maalivahti eli goleiro * (f) = puolustaja eli fixo * (a) = laituri eli ala * (p) = hyökkääjä eli pivot == Lähteet == * https://www.sporting.pt Luokka:Portugalilaiset futsalseurat Luokka:Sporting CP
Juho Salovaara

Juho (Johan) Salovaara (vuoteen 1906 saakka Nylenius, 13. tammikuuta 1849 Lapinjärvi – 12. helmikuuta 1937 Enso) oli suomalainen opettaja ja sanomalehtimies. Salovaara suoritti lukkariurkurin tutkinnon, työskenteli kanttorina Lapinjärvellä ja valmistui Jyväskylän seminaarista vuonna 1875. Hän työskenteli kansakoulun opettajana Kymissa vuosina 1875–1884 ja Kotkassa vuosina 1884–1905. Salovaara toimi opettajana myös Kotkan suomalaisessa yhteiskoulussa. Salovaara osti vuonna 1893 Onni Coranderin kirjapainon, kirjakaupan ja kirjansitomon. Hän julkaisi ja toimitti Kotkan Sanomia ja ruotsinkielistä Kotka-lehteä, mutta teki konkurssin vuonna 1903. Salovaara oli katsomuksiltaan vanhasuomalainen ja kokoomuslainen. Hän osallistui suojeluskuntatoimintaan ja oli mukana Kotkan kaupungin ja seurakunnan luottamustehtävissä. ==Lähteet== Luokka:Suomalaiset opettajat Luokka:Suomalaiset toimittajat Luokka:Vuonna 1849 syntyneet Luokka:Vuonna 1937 kuolleet
Jean René Gauguin

Jean René Gauguin (12. huhtikuuta 1881 Pariisi, Ranska – 21. huhtikuuta 1961 Kööpenhamina, Tanska) oli tanskalais–ranskalainen kuvanveistäjä. Hänen isänsä oli taidemaalari Paul Gauguin. Gauguin osallistui Tanskan kansalaisena vuoden 1924 Pariisin olympialaisiin, joissa voitti olympiapronssia kuvanveistossa teoksellaan Boxer. Hän jakoi pronssisijansa Claude-Léon Mascaux’n teoksen Sports medalsin kanssa. ==Lähteet== Luokka:Vuonna 1881 syntyneet Luokka:Vuonna 1961 kuolleet Luokka:Tanskalaiset kuvanveistäjät Luokka:Tanskalaiset olympiamitalistit
Juhani Kuurne

Johannes (Juhani) Kuurne (7. lokakuuta 1910 Sortavalan maalaiskunta – 3. marraskuuta 1990 Mäntyharju)Kuolinilmoitus, Rovasti Johannes (Juhani) Kuurne, Uusi Suomi, 1990, No 306, sivu 6, julkaistu 13.11.1990 oli suomalainen rovasti ja kirkkoherra.Kuka kukin on 1978 Kuurneen vanhemmat olivat maanviljelijä Juho Kuurne ja Katri Kapanen. Hän pääsi ylioppilaaksi 1932 ja suoritti teologisen erotutkinnon 1937. Kuurne oli Suomen Nuorten Kristillisen Liiton sihteerinä Karjalassa 1937–1947, Mäntyharjun kappalaisena 1947–1953 sekä Mäntyharjun kirkkoherrana 1953–1973. Hän oli Mikkelin hiippakunnan tuomiokapitulin asessorina 1954–1960, kirkolliskokouksen jäsenenä 1958–1965 sekä Suomen kirkon seurakuntaopiston valtuuskunnan jäsenenä 1948–1968. Kuurne oli myös Mäntyharjun kunnanvaltuuston jäsenenä. Juhani Kuurne oli naimisissa vuodesta 1940 sairaanhoitaja Mirjam Viktoria Nikolaisen kanssa. Heillä oli kuusi lasta. == Teoksia == * Hengen tuulta Karjalassa - Pielisen seudun herännäisyys 1800-luvulla. WSOY 1944 == Lähteet == Luokka:Suomen evankelis-luterilaisen kirkon papit Luokka:Mäntyharjun kunnanvaltuutetut Luokka:Vuonna 1910 syntyneet Luokka:Vuonna 1990 kuolleet
Claude-Léon Mascaux

Claude-Léon Mascaux (1882 Saint-Germain-en-Laye – 1965 Fontainebleau) oli ranskalainen kuvanveistäjä ja olympiamitalisti. Hän osallistui vuoden 1924 Pariisin olympialaisiin, joissa voitti olympiapronssia kuvanveistossa teoksellaan Sports medals. Hän jakoi pronssisijansa Jean René Gauguinin teoksen Boxerin kanssa. ==Lähteet== Luokka:Vuonna 1882 syntyneet Luokka:Vuonna 1965 kuolleet Luokka:Ranskalaiset kuvanveistäjät Luokka:Ranskalaiset olympiamitalistit
Guido Grönvall

Jonas Axel Guido Grönvall (10. kesäkuuta 1852 Vaasa – 6. heinäkuuta 1917 Helsinki) oli suomalainen sanomalehdentoimittaja. Grönvallin vanhemmat olivat raatimies Jonas Grönvall ja Emilia Karolina Rindell. Hän pääsi ylioppilaaksi Vaasan lukiosta, opiskeli Helsingin yliopiston historiallis- kielitieteellisessä tiedekunnassa ja valmistui filosofian kandidaatiksi vuonna 1878. Grönvall työskenteli opettajana ennen antautumistaan toimittajanuralle. Hän perusti vuonna 1886 Hjalmar Londénin kanssa ruotsinmielisen Figaro-lehden, joka lakkasi jo muutaman kuukauden kuluttua. Sen jälkeen Grönvall työskenteli neljännesvuosisadan ajan Hufvudstadsbladetin uutistoimittajana. ==Lähteet== Luokka:Suomalaiset toimittajat Luokka:Vuonna 1852 syntyneet Luokka:Vuonna 1917 kuolleet
Kirjat Arba

Kirjat Arba () on Israelin siirtokunta Palestiinan Länsirannalla Hebronin vieressä. Sen asukasluku oli vuoden 2018 lopussa 7 323\. Kirjat Arba sijaitsee Palestiinan Länsirannalla Hebronin kaupungin vieressä. ==Historia== Israel miehitti siihen saakka Jordanian hallitseman Hebronin kuuden päivän sodan aikana vuonna 1967. Vuonna 1968 kaupunkiin saapui joukko juutalaisia siirtolaisia. He asuivat väliaikaisissa asumuksissa, mutta vuonna 1970 Israelin valtio teki päätöksen kiinteän siirtokunnan perustamisesta. Kirjat Arban Hebronin raamatullisen nimen mukaan nimettyyn siirtokuntaan rakennettiin 250 asuntoa ja vuoden 1972 lopussa sen asukasluku oli hieman alle 1 000\. Kaikki Hebronin siirtolaiset eivät suostuneet siirtymään uuteen siirtokuntaan, vaan joukko heitä muutti vuonna 1981 vuoden 1929 levottomuuksien aikana hylättyyn juutalaiseen kaupnuginosaan. Kirjat Arba jatkoi tästä huolimatta kasvuaan ja sen viereen rakennettiin teollisuusalue. Paikalliset olivat etenkin uskonnollisia juutalaisia. Siirtolaiset eivät olleet tyytyväisiä siirtokunnan kehityksen nopeuteen ja valtiota syytettiin hidastelusta poliittisista syistä. Siirtokunnan olemassaoloa kritisoivat puolestaan vasemmisto ja pasifistit. Ensimmäisen intifadan aikana juutalaisten ja palestiinalaisten välillä oli useita yhteenottoja. Helmikuussa 1994 Kirjat Arbassa työskennellyt lääkäri Baruch Goldstein tappoi ampumalla 29 palestiinalaista rukoilijaa Patriarkkojen haudalla Hebronissa. Israelin siirtokuntia on usein väitetty laittomiksi, koska Geneven neljännen sopimuksen 49. artiklan 6. pykälän mukaan "valtaajavalta ei saa valtaamalleen alueelle karkottaa tai siirtää osaa omasta siviiliväestöstään." Israel kiistää väitteen, koska se ei katso tehneensä sopimuksen mainitsemia karkotuksia tai siirtoja. ==Väestö== Kirjat Arban asukasluku oli vuoden 2018 lopussa 7 323. Vuonna 2002 vastaava lukema oli 6 580. ==Lähteet== == Aiheesta muualla == Luokka:Israelin kaupungit Luokka:Israelin siirtokunnat
Mumbain modernin taiteen kansallisgalleria

Mumbain modernin taiteen kansallisgalleria on Mumbaissa, Intiassa toimiva taidegalleria. Se perustettiin vuonna 1996 intialaisen taiteen modernien trendien tukemiseksi. Galleria sijaitsee eteläisen Mumbain Colaban Cowasji Jehangir Hall -rakennuksessa. Jo ennen museon avaamista rakennuksessa oli järjestetty konsertteja ja muita taidetapahtumia. Museo avattiin kahdentoista vuoden remontin jälkeen.National Gallery of Modern Art Mumbai.org.uk Mumbain modernin taiteen kansallisgalleriassa on esillä muiden muassa Gaganendranath Tagoren, M. F. Husainin, F. N. Souzan, Amrita Sher-Gilin, Ravi Varman, Thomas Daniellin, Nandalal Bosen, Jamini Royn ja Pablo Picasson teoksia sekä egyptiläisiä artefakteja. Siellä myös järjestetään intialaisten ja ulkomaalaisten taiteilijoiden teosten näyttelyitä. Rakennuksessa on viisi näyttelyhuonetta ja muita tiloja, kuten auditorio sekä kirjasto. Taideteoksia on museon hallussa kaikkiaan lähes 14 000. Mumbain modernin taiteen kansallisgallerialla on sivuhaarat Bangaloressa ja New Delhissä. == Lähteet == == Aiheesta muualla == * Viralliset sivut Modernin taiteen kansallisgalleria Luokka:Taidemuseot
Karnei Shomron

Karnei Shomron () on juutalaissiirtokunta Palestiinan Länsirannalla. Sen asukasluku oli vuoden 2018 lopussa 7 713\. Israelin miehittämille alueille perustettuja siirtokuntia on pidetty kansainvälisen lain vastaisina ja siten laittomina, mutta Israel on torjunut tulkinnan. Geneven neljännen sopimuksen 49.6. pykälän mukaan valtaajavalta ei saa valtaamalleen alueelle karkottaa tai siirtää osaa omasta siviiliväestöstään. Israel kuitenkin katsoo ettei se ole karkottanut tai siirtänyt siviiliväestöään siirtokuntiin. ==Maantiede== Karnei Shomron sijaitsee Palestiinan Länsirannalla noin 20 kilometriä Kfar Saban kaupungista Israelissa itään. ==Historia== Karnei Shomronin perusti joukko siirtolaisia vuonna 1977. Ensimmäiset siirtolaiset asuivat väliaikaisissa asumuksissa, mutta myöhemmin heille rakennettiin pysyviä asuntoja. Oman kunnallisvaltuustonsa Karnei Shomron sai vuonna 1991. Toisen intifadan aikana nainen sai surmansa terrori-iskussa vuonna 2001 ja kolme teiniä vuonna 2002. ==Väestö== Kirjat Arban asukasluku oli vuoden 2018 lopussa 7 713. Vuonna 2002 vastaava lukema oli 6 100\. Monet siirtokunnan asukkaista ovat siirtolaisia englanninkielisistä maista. ==Lähteet== Luokka:Israelin kaupungit Luokka:Israelin siirtokunnat
William Carleton

William Carleton (1794−1869) oli irlantilainen kirjailija. Toivioretki Lough Dergiin, niin sanottuun Pyhän Patrickin kiirastuleen, aiheutti hänen ensimmäisen kirjallisen kokeensa. Suuren suosion sekä yleisön että arvostelijain puolelta saavuttivat hänen kuvauksensa Irlannin kansanelämästä ja oloista. Niiden nimenä on Traits and stories of the Irish peasantry (1830). Romaani Fardorougha the miser ilmestyi 1839. Vuonna 1841 Carleton julkaisi uuden sarjan kertomuksia, joista yleisimmin tunnettu on hupaisa luonnos The misfortunes of Barney Branagou. Poliittisessa ja kirkollisessa suhteessa tendensillinen oli kertomus Valentine M’Clutchy (1845, 3 nid.), sillä sen tarkoitus oli edistää Irlannin vapautumista ja puolustaa katolista papistoa.Carleton, William, Tietosanakirja osa 1, palsta 1493−1494, Tietosanakirja Osakeyhtiö 1909 Carletonin muita teoksia ovat Rody the rover (1854); The black prophet, joka tarjoaa järkyttävän kuvan irlantilaisesta nälänhädästä vuonna 1846; The clarionet (1852); Red Hall (1852); The evil eye (1860); The double prophecy (1862). Hänen kuoltuaan ilmestyivät vielä The fair of Emyvale and the master and scholar (kertomuksia, 1870) ja Farm ballads (1873). Carleton osasi aina myötätuntoisesti kuvata maalaisten iloja ja suruja. Carletonia käsittelevä O’Donoghuen teos The life of William Carleton (1896) sisältää Carletonin kirjoittaman omaelämäkerran sekä hänen kirjeitään. Englantilaisen kirjallisuuden kultainen kirja (WSOY 1933) sisältää Carletonin tekstin. == Lähteet == == Aiheesta muualla == Luokka:Irlantilaiset kirjailijat Luokka:Vuonna 1794 syntyneet Luokka:Vuonna 1869 kuolleet
Islamilaisen taiteen museo (Doha)

Islamilaisen taiteen museo on keinotekoisella saarellaQatar unveils showcase for Islamic art The Guardian Dohassa, Qatarissa toimiva taidemuseo. Kalkkikivestä tehdyn rakennuksen suunnitteli arkkitehti I. M. Pei.Museum of Islamic Art (MIA) Qatar Museums Museo avattiin vuonna 2008, jolloin siellä oli esillä 800 taiteellista työtä ja historiallista esinettä kolmesta maanosasta. Avajaisiin osallistuneiden joukossa oli Robert de Niro. Islamilaisen taiteen museon kokoelmiin kuuluu islamilaisissa kulttuuripiireissä luotuja töitä, joista monet ovat uskontoon liittymättömiä. Esiteltäviä töitä on 1 100 vuoden ajalta. Islamilaisen taiteen museon yhteydessä toimii Alain Ducassen ensimmäinen Lähi-idässä sijaitseva ravintola, IDAM. == Lähteet == == Aiheesta muualla == * Viralliset sivut , Luokka:Qatarin museot Luokka:Taidemuseot Luokka:Doha
Anton Tallbacka

Anton Aapeli Tapani Tallbacka (s. 14. marraskuuta 1999 Helsinki) on suomalainen 400 metrin aitajuoksija, joka edustaa HIFK-Friidrottia. Hänen valmentajansa on Anatoli Mihailov. Tallbacka on saavuttanut Kalevan kisoissa pronssia 400 metrin aitajuoksussa 2022. Hän saavutti vuoden 2020 sisäratojen Suomen-mestaruuskilpailuissa pronssia 300 metrin aitajuoksussa. SM-hallien viestissä hän on saavuttanut kultaa 2018, hopeaa 2022 ja pronssia 2019. Viestijuoksun SM-kilpailuissa hän on saanut pronssia 4 × 400 metrin viestissä 2020. Tallbacka juoksi 400 metrin aitajuoksun ennätyksensä 52,01 Joensuussa 7. elokuuta 2022. 300 metrin aidat hän on juossut hallissa parhaimmillaan aikaan 36,99 Tampereella 13. helmikuuta 2022. == Lähteet == Luokka:Vuonna 1999 syntyneet Luokka:Elävät henkilöt Luokka:Suomalaiset 400 metrin aitajuoksijat
Sture Lagerwall

Sture Lagerwall (13. joulukuuta 1908 Tukholma, Ruotsi – 1. marraskuuta 1964 Malmö, Ruotsi) oli ruotsalainen näyttelijä. == Filmografia == * 1931 – Markurells i Wadköping * 1936 – Bombi Bitt och jag * 1937 – Häxnatten * 1938 – Karriär * 1939 – Me kaksi (Vi två) * 1939 – Filmen om Emelie Högqvist * 1941 – Lasse-Maja * 1943 – Kungsgatan * 1944 – Kejsarn av Portugallien * 1946 – Kärlek och störtlopp * 1948 – Banketten * 1950 – Den vita katten * 1957 – Med glorian på sned * 1960 – Paholaisen silmä (Djävulens öga) == Lähteet == ==Aiheesta muualla== * Luokka:Ruotsalaiset näyttelijät Luokka:Vuonna 1908 syntyneet Luokka:Vuonna 1964 kuolleet
Jonni Blomqvist

Jonni Blomqvist (s. 25. tammikuuta 1998 Jyväskylä) on suomalainen aitajuoksija, joka edustaa HIFK-Friidrottia. Vuoteen 2022 asti hän edusti Porvoon Akillesta. Hänen valmentajansa on Stefan Tallqvist. Kalevan kisoissa Blomqvist sai 400 metrin aitajuoksussa hopeaa vuonna 2021 ja pronssia vuonna 2020. Vuoden 2020 sisäratojen Suomen-mestaruuskilpailuissa hän saavutti hopeaa 300 metrin aitajuoksussa. Blomqvistin ennätys 400 metrin aidoissa on 50,50 (2021) ja 400 metrillä 47,54 (2021). == Lähteet == Luokka:Suomalaiset 400 metrin aitajuoksijat Luokka:Vuonna 1998 syntyneet Luokka:Elävät henkilöt
Hopeajuovasardiini

Hopeajuovasardiini (Limnothrissa miodon) on kupusillien (Dorosomatidae) heimoon kuuluva makeissa vesissä elävä kalalaji. Se on sukunsa Limnothrissa ainoa laji. Hopeajuovasardiinin tavanomainen pituus on kymmenen senttimetrin luokkaa. Maksimissaan se voi kasvaa 17 senttimetrin mittaiseksi. Suurin julkaistu paino on 40 grammaa. Luustossaan hopeajuovasardiinilla on 41–44 nikamaa. Sen ruumis on melko hoikka, ja kalan korkeus on 22–24 prosenttia sen pituudesta pyrstöä lukuun ottamatta. Hopeajuovasardiini elää kotoperäisenä Tanganjikajärvessä, missä se on levinnyt hyvin laajalle eikä sillä ole siellä suuria uhkia. Lajia tavataan myös Tanganjikajärveen laskevan Malagarasi-joen alajuoksulla. Hopeajuovasardiinia on myös tuotu Kivujärveen ja tekojärviin Cahora Bassaan sekä Karibajärveen. Aikuiset hopeajuovasardiinit elävät veden pelagisella alueella, vaikkakin ne lisääntyvät ja elävät nuorina lahdissa, rannikoilla ja joen suistolla. Karibajärvessä suoritetun tutkimuksen perusteella hopeajuovasardiinin ravinto on monipuolinen, mutta koostuu enimmäkseen Bosmina longirostris -vesikirpuista ja muusta eläinplanktonista. Tutkimuksen mukaan laji voi kuluttaa yhden päivän aikana yhdeksän prosenttia ruumiinsa painosta. Lisääntyminen tapahtuu sadekauden aikana. Laji on kaupallisesti toiseksi merkittävin kala järvihailin (Stolothrissa tanganicae) jälkeen Tanganjikajärvessä, Kivujärvessä ja Karibajärvessä. Sen aikuisia yksilöitä ylikalastetaan pelagisella alueella ja nuoria yksilöitä rannikoilla. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Kupusillit
Pasi Myöhänen

Pasi Myöhänen on suomalainen toimittaja, joka on työskenteli vuosina 2012–2022 Ylen Lontoon-kirjeenvaihtajana. Vuonna 2022 hän siirtyi viestintäkonsultiksi Milttonille. ==Koulutus ja ura== Myöhänen on valmistunut maisteriksi Tampereen yliopistosta aineinaan englantilainen kirjallisuus, viestintä ja journalismi. Myöhänen aloitti toimittajanuransa vuonna 2005 lehtimiehenä Kainuun Sanomissa. Vuosina 2006–2011 hän työskenteli uutistuottajana Ruotsin radiossa. Samalla hän toimi vuosina 2008–2011 Nelosen uutisten Ruotsin-kirjeenvaihtajana. Vuonna 2011 Myöhänen jätti Ruotsin radion ja Nelosen ja siirtyi kirjeenvaihtajaksi MTV Uutisiin asemapaikkanaan Lontoo. Hän oli MTV:n kirjeenvaihtaja vuoden ajan, minkä jälkeen Myöhänen toimi vuodesta 2012 Ylen Lontoon- kirjeenvaihtajana. Syksyllä 2022 hän siirtyi Milttonin Ruotsin-toimistoon viestintäkonsultiksi. ==Lähteet== Luokka:Suomalaiset toimittajat Luokka:Ulkomaankirjeenvaihtajat Luokka:Syntymävuosi puuttuu Luokka:Elävät henkilöt
Johan van Hell

Johannes "Johan" Gerardus Diederik van Hell (28. helmikuuta 1889 Amsterdam – 31. joulukuuta 1952 Amsterdam) oli alankomaalainen taiteilija, muusikko ja olympiamitalisti. Van Hellin työnkuva oli laaja sisältäen muun muassa öljymaalauksia, poliittista litografiaa sekä kirjan- että sanomalehtikuvitusta. Van Hell oli taiteilijan työnsä ohella myös muusikko, joka soitti klarinettia ja oboeta. Hän esiintyi Amsterdamin Concertgebouw- orkesterissa, mutta oman ilmaisuvapauden tarpeen vuoksi ei halunnut siitä pysyvää virkaa. Poliittiselta näkemykseltään van Hell oli sosialisti, jonka tavoitteina olivat alemman sosiaalisen luokan kuvaileminen taiteessa, taidekokemusten antaminen myös työväenluokalle kohtuuhintaisena sekä vähävaraisten lahjakkaiden oppilaiden opettaminen. Van Hell osallistui myös vuoden 1924 Pariisin olympialaisiin, joissa voitti olympiapronssia maalaustaiteessa teoksellaan Patineurs. ==Lähteet== Luokka:Vuonna 1889 syntyneet Luokka:Vuonna 1952 kuolleet Luokka:Alankomaalaiset taiteilijat Luokka:Alankomaalaiset muusikot Luokka:Alankomaalaiset olympiamitalistit
Arvo (tietojenkäsittelytiede)

Tietojenkäsittelytieteessä arvo on tietokoneen muistissa sijaitsevien bittien tila. Arvo voi olla vakiotyyppinen arvo tai muuttujaan sijoitettu arvo. Vakiotyyppejä ovat: * literaalivakio (määritelty lähdekoodissa kuten ”Hei maailma” merkkijono) * nimetty vakio (kuten piin likiarvo tai gravitaatiovakio), voidaan käyttää ”lähtöarvona” muuttujalle Ohjelmointikielessä määritelty muuttujan tyyppi määrittää miten muuttujan arvo tulkitaan (numeerinen, merkki, osoite). == Lähteet == Luokka:Ohjelmointi Luokka:Tietojenkäsittelyteoria
Rudolph Simonsen

Rudolph Hermann Simonsen (30. huhtikuuta 1889 Kööpenhamina – 28. maaliskuuta 1947) oli tanskalainen säveltäjä ja olympiamitalisti. Vuonna 1928 Simonsen osallistui Amsterdamin olympialaisiin, joissa voitti olympiapronssia orkesterimusiikissa teoksellaan Symphony No. 2: Hellas. ==Lähteet== Luokka:Vuonna 1889 syntyneet Luokka:Vuonna 1947 kuolleet Luokka:Tanskalaiset säveltäjät Luokka:Tanskalaiset olympiamitalistit
Maanalainen armeija (yhtye)

Maanalainen armeija on Mira Luodin ja Jouni Hynysen vuonna 2019 perustama yhtye. Yhtyettä on mainostettu myös Jouni Hynysen sooloprojektina ja musiikissa kuuluukin enimmäkseen naisääntä, akustista kitaraa, viulua, haitaria, torvia ja sähkökitaraa sekä huutoa. Yhtyeen debyyttialbumi I julkaistiin tammikuussa 2020.Jouni Hynyseltä uusi musiikkivideo - mukana useita suomalaistähtiä Idea uuden yhtyeen perustamiseen syntyi, kun Hynyseltä syntyi erilaista musiikkia vuonna 2017 ja hän kaipasi rinnalleen naislaulajaa. Esimerkiksi yhtyeen debyyttialbumin kappaleista "Nippusiteet" oli tehty alun perin tilaustyönä Kuristajat-yhtyeelle, mutta Hynynen ei halunnut luopua siitä, vaan päätti pitää kappaleen itsellään. == Diskografia == === Albumit === * I (2020) === EP:t === * Kappale kauheinta Suomea (2021) === Singlet === * Variksenpelätin (2019) * Rakkaus elää (2019) * Miekkataksi (2020) * Kappale kauheinta Suomea (2021) == Lähteet == Luokka:Suomalaiset yhtyeet
Marianne Löfgren

Jeannette Wedday Marianne Ida Carolina Löfgren (24. helmikuuta 1910 Tukholma, Ruotsi – 4. syyskuuta 1957 Solna, Ruotsi) oli ruotsalainen näyttelijä. == Filmografia == *1939 – Landstormens lilla Lotta *1940 – Juninatten *1941 – Snapphanar *1942 – Man glömmer ingenting *1943 – Elvira Madigan *1943 – Kungsgatan *1944 – Kejsarn av Portugallien *1944 – Stopp! Tänk på något annat *1946 – Medan porten var stängd *1947 – Dynamit *1950 – Fästmö uthyres *1950 – Flicka och hyacinter *1956 – Egen ingång ==Lähteet== ==Aiheesta muualla== * Luokka: Ruotsalaiset näyttelijät Luokka:Vuonna 1910 syntyneet Luokka:Vuonna 1957 kuolleet
Kiichirō Hiranuma

Kiichirō Hiranuma (25. lokakuuta 1867 Okayama – 22. elokuuta 1952)Hiranuma, Kiichiro Portraits of Modern Japanese Historical Figures. Japanin parlamentin kirjasto. Viitattu 23.2.2020. oli japanilainen juristi ja poliitikko, joka toimi Japanin pääministerinä vuonna 1939. Toisen maailmansodan jälkeen hänet tuomittiin Tokion sotarikostuomioistuimessa elinkautiseen vankeuteen. Hiranuman isä oli Tsuyaman klaaniin kuulunut samurai. Hiranuma valmistui lakimieheksi Tokion yliopistosta vuonna 1888 ja työskenteli sen jälkeen oikeuslaitoksessa. Hän oli Tokion ylioikeuden johtajana, Japanin korkeimman oikeuden (Dai-shin'in) yleisenä syyttäjänä ja oikeusministeriön osastonjohtajana. Vuosina 1911–1912 hän oli apulaisoikeusministerinä ja sai sen jälkeen nimityksen valtion pääsyyttäjäksi. Vuonna 1921 hänet nimitettiin korkeimman oikeuden puheenjohtajaksi. Hiranuma oli oikeusministerinä Gonnohyōe Yamamoton hallituksessa vuosina 1923–1924, minkä jälkeen hänet nimitettiin parlamentin ylähuoneen sekä valtakunnanneuvoston jäseneksi. Samana vuonna 1924 Hiranuma perusti taantumuksellisen ja kiihkokansallismielisen Kokuhonsha- seuran, jonka jäseniksi liittyi monia vaikutusvaltaisia poliitikkoja, upseereita ja liikemiehiä.Hiranuma, Kiichiro, Baron The Columbia Encyclopedia, Encyclopedia.com. Viitattu 23.2.2020. Hiranuma oli vuodesta 1926 valtakunnanneuvoston varapuheenjohtaja. Hän myötävaikutti 1930-luvulla moniin Japanin ulkopolitiikan tärkeisiin päätöksiin, kuten Japanin eroamiseen Kansainliitosta, Washingtonin laivastosopimuksen irtisanomiseen ja Antikomintern-sopimuksen allekirjoittamiseen. Vuoden 1936 epäonnistuneen vallankaappausyrityksen jälkeen Hiranuma nimitettiin valtakunnanneuvoston puheenjohtajaksi. Hän jatkoi tehtävässä vuoteen 1945. Hiranuma oli pääministerinä tammikuusta elokuuhun 1939, mutta erosi Molotov-Ribbentrop- sopimuksen julkistamisen jälkeen. Hän oli vielä sisäministerinä joulukuusta 1940 heinäkuuhun 1941.Baron Kōki Hirota University of Virginia, School of law. Viitattu 23.2.2020. Hiranuma oli myös yksi keisari Hirohiton ylimmistä neuvonantajista, jushineista, ja siten päätöksenteon ytimessä koko toisen maailmansodan ajan. Sodan lopussa vuonna 1945 Hiranuma kannatti yhä taistelun jatkamista. Hiranuma oli yhtenä syytetyistä voittajavaltioiden sodan jälkeen vuosina 1946–1948 järjestämässä Tokion oikeudenkäynnissä. Hänet todettiin syylliseksi useisiin rikoksiin rauhaa vastaan ja tuomittiin elinkautiseen vankeuteen. Hänet armahdettiin vuoden 1952 alussa ja hän kuoli myöhemmin samana vuonna vapaudessa. ==Lähteet== ==Aiheesta muualla== Luokka:Japanin pääministerit Luokka:Tuomarit Luokka:Sotarikoksista vankeuteen tuomitut Luokka:Japanilaiset elinkautisvangit Luokka:Vuonna 1867 syntyneet Luokka:Vuonna 1952 kuolleet
Max Laeuger

Max Laeuger (1864–1952) oli saksalainen arkkitehti ja olympiamitalisti. Hän osallistui vuoden 1928 Amsterdamin olympialaisiin, joissa voitti olympiapronssia kaupunkisuunnittelussa teoksellaan "Hampurin kaupunginpuisto". Arkkitehtuurin lisäksi hän perehtyi lasimaalaukseen ja keramiikkaan. ==Lähteet== == Aiheesta muualla == Luokka:Vuonna 1864 syntyneet Luokka:Vuonna 1952 kuolleet Luokka:Saksalaiset arkkitehdit Luokka:Saksalaiset olympiamitalistit
Shrikant Jichkar

Shrikant Jichkar (14. syyskuuta 1954 – 2. kesäkuuta 2004) oli intialainen kongressipuoluetta edustanut poliitikko. Hänet muistetaan hänen suorittamistansa lukuisista tutkinnoista. Jichkar kouluttautui poliisiksi vuonna 1978, mutta hän ei jäänyt työskentelemään alalla. Hän jatkoi kouluttautumalla Indian Administrative Servicen virkamieheksi vuonna 1980, mutta päätti sen sijaan toimia poliitikkona. Hänen poliittinen uransa alkoi vuonna 1977, jolloin hänet äänestettiin Nagpur University Students Council -opiskelijajärjestön puheenjohtajaksi. Hänet valittiin Maharashtran osavaltioparlamenttiin lainsäätäjäksi vuoden 1980 osavaltiovaaleissa. Vuosina 1982–1985 hän vaikutti Maharashtran parlamentin alahuoneessa, josta hän kautensa loputtua siirtyi vuosiksi 1986-1992 osavaltioparlamentin ylähuoneeseen. Maharashtran osavaltiopolitiikassa toimiessaan hänelle myönnettiin 14 ministerin virkaa, joihin sisältyi muun muassa sisä- ja talousministerin tehtävät. Intian parlamentin ylähuoneessa hän vaikutti heinäkuusta 1992 heinäkuuhun 1998. Hän oli ehdolla vuoden 2004 parlamenttivaaleissa, mutta hävisi Shiv Senan Subodh Mohitelle. Hän kuoli 2. kesäkuuta 2004 auto-onnettomuudessa. Hänellä oli vaimonsa Rajashreen kanssa poika ja tytär. ==Koulutukset ja tutkinnot== Jichkar osallistui vuosina 1973–1990 42 korkeakoulun pääsykokeisiin, joista hänet hyväksyttiin kahteenkymmeneen. Hänellä oli M.A. -tutkinto kymmenestä eri aineesta, jotka olivat: *Julkinen hallinto *Sosiologia *Taloustiede *Sanskrit *Historia *Englantilainen kirjallisuus *Filosofia *Politiikantutkimus *Intian muinaishistoria *Kulttuuri ja arkeologia Hän oli koulutukseltaan myös toimittaja (B.A.), lääkäri (MBBS ja MD), oikeustieteilijä (LL.B), kansainvälisen lainasiantuntija (LL.M), sanskritin tutkija (D. Litt.), poliisi ja Indian Administrative Servicen virkamies. Limca Book of Records -ennätyskirjan mukaan hän on Intian pätevin henkilö. Hänelle myönnettiin vuonna 1983 Ten Outstanding Young Persons of the World Award -palkinto. ==Lähteet== Luokka:Intian kongressipuolueen poliitikot Luokka:Rajya Sabhan jäsenet Luokka:Liikenneonnettomuudessa kuolleet Luokka:Vuonna 1954 syntyneet Luokka:Vuonna 2004 kuolleet